Eelnõu

LÄÄNE-HARJU VALLAVALITSUS

KORRALDUS

Paldiski	2025

Projekteerimistingimuste andmine

Lääne-Harju vallas Vasalemma alevikus asuv 11172 Vasalemma karjääri tee (katastritunnus 86801:002:0081) on aastakümneid olnud kasutuses Vasalemma karjäärist materjali väljaveoks. Vasalemma alevik on tiheasustusala ning kohalike elanike tervise ja heaolu seisukohast on oluline antud teel liiklusohutuse tagamine. Vasalemma karjääris maavara kaevandamiseks vajaliku keskkonnaloa pikendamise menetluses jäi keskkonnaloa andja Keskkonnaamet oma 28.04.2025 kirjas nr 6-3/25/2436-29 lõplikule seisukohale, et keskkonnaluba ei käsitle kaevise vedu väljaspool mäeeraldise ja mäeeraldise teenindusmaa piire ning sellest tulenevalt ei ole võimalik keskkonnaloaga tingimusi väljaveoteede seisukorrale ja ohutusele, mis jäävad mäeeraldise teenindusmaa piiridest välja. Keskkonnaamet rõhutas, et häiringute, liiklusohutuse ja teeolude eest vastutab tee omanik. Liiklusohutuse probleemid tuleb kaardistada väljaspool keskkonnaloa ja sellega seonduva keskkonnamõjude hindamise menetlust ja leida lahendused kaevandaja, kohaliku omavalitsuse ja Transpordiameti koostöös.

Lääne-Harju Vallavalitsus sõlmis 12.06.2025 koostöölepingu (nr 11-2/173) Vasalemma karjääris tegutseva ettevõttega AS Nordkalk (registrikood 10656606). Koostöölepingu eesmärgiks on teha igakülgset koostööd Vasalemma alevikus asuva 11172 Vasalemma karjääri tee (katastritunnus 86801:002:0081) äärde jalgtee ehitamiseks lõigul Jaani tänava (tee number 8681001) ristmikust kuni Ranna tee 10 (katastritunnus 43101:001:1654) sissesõiduni.

Ehitusseadustiku § 99 lõike 1 alusel on projekteerimistingimused nõutavad ehitusloakohustusliku tee ehitusprojekti koostamiseks, kui planeeringuga ei ole tee asukoht täpselt määratud.

Projekteerimistingimuste eelnõu edastati kooskõlastamiseks Transpordiametile, Elektrilevi OÜ-le, Telia Eesti AS-le, Elering AS-le, Enefit AS-le.

Ehitusseadustiku § 99 lõike 1 ja 2, Lääne-Harju Vallavolikogu 30.01.2018 otsuse nr 7 „Ehitusseadustikus ja planeerimisseaduses sätestatud ülesannete delegeerimine“ punkti 1 alusel

1. Anda projekteerimistingimused Vasalemma alevikus 11172 Vasalemma karjääri tee (katastritunnus 86801:002:0081), Jaani tänav L3 (katastritunnus 86801:001:0831), Roosi (katastritunnus 43101:001:0270), Roosi tänav L4 (katastritunnus 86801:001:0828), Taganõmme tänav L1 (katastritunnus 43101:001:1309), Tindi (katastritunnus 43101:001:0282), Pärna tänav L3 (katastritunnus 86801:001:0886), Pärna tn 29a (katastritunnus 43101:001:2185), Ranna tee 8c (43101:001:2183), Ranna tee 8a (katastritunnus 43101:001:2184), Ranna tee 8 (katastritunnus 43101:001:1653), Ranna tee 10 (katastritunnus 43101:001:1654) jalgtee rajamiseks vajaliku ehitusprojekti koostamiseks vastavalt käesoleva korralduse lisale.

2. Teha korraldus teatavaks taotlejale.

3. Korraldus jõustub teatavakstegemisest.

4. Käesoleva korralduse peale võib esitada vaide Lääne-Harju Vallavalitsusele või kaebuse Tallinna Halduskohtule (Pärnu mnt 7, 15082 Tallinn) 30 päeva jooksul korralduse teatavakstegemisest arvates.

(allkirjastatud digitaalselt)
Jaanus Saat	(allkirjastatud digitaalselt)
vallavanem	Anti Pärtel
	vallasekretär